Nafarroako Parlamentuko Mahaiak, 2019ko azaroaren 18an egindako bilkuran, Eledunen Ba­­tzarrari en­­tzun ondoren, erabaki hau hartu zuen, besteak beste:

**1.** Izapide­­tzeko onar­­tzea Nafarroako Alderdi Sozialista talde parlamentarioak aurkezturiko mozioa, zeinaren bidez premia­tzen baita gure erkidegoan sexu-askatasunaren eta -intimitatearen aurkako delituak borroka­tzera.

**2.** Nafarroako Parlamentuko Aldizkari Ofizialean argitara dadin agin­­tzea.

**3.** Mozioa Osoko Bilkuran izapide­­tzea, eta zuzenketak aurkezteko epea buka­­tzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2019ko azaroaren 18an

Lehendakaria: Unai Hualde Iglesias

MOZIOAREN TESTUA

Nafarroako Alderdi Sozialista talde parlamentarioko eledun Ramón Alzórriz Goñi jaunak, Legebil­tzarreko Erregelamenduan ezarritakoaren babesean, honako mozio hau aurkezten du, Osoko Bilkuran eztabaida­tzeko. Mozioaren bidez, gure erkidegoan sexu-askatasunaren eta -intimitatearen aurkako delituen kontra borroka­tzera premia­tzen da.

2016ko uztailaren 7an talde-bor­txaketa bat gertatu zen Iruñeko Sanferminetan. Biktimak berehala jarri zuen salaketa, eta poliziak handik ordu gu­txira a­txilotu zituen bere buruari “La Manada” dei­tzen zioten taldeko bost kideak, talde-bor­txaketa egin izanaren akusaziopean. 2018ko apirilaren 26an, lehen epaia eman zen; horren arabera, gertatutakoa ez zen bor­txaketa izan, eta talde horretako bost kideei bedera­tzina urteko espe­txe-zigorra ezarri zien sexu-abusuagatik.

2019ko mar­txoaren 7an, ministerio publikoak Nafarroako Justizia Auzitegi Nagusiaren epaiaren aurkako kasazio-errekur­tsoa aurkeztu zuen Auzitegi Gorenean, uste bai­tzuen bost gizon horiek sexu-erasoa egin zutela, eta ez sexu-abusua. Iragan ekainaren 21ean, Auzitegi Gorenak, azkenean, hamabosna urteko espe­txe-zigorra ezarri zien “La Manada” taldeko kideei.

Gure herrian hori bezalako gertakariak sarri gerta­tzen badira ere, “La Manada”-ren kasuak balio izan du eztabaida publikora ekar­tzeko sexu-erasoen errealitatea, biktimen zaurgarritasuna, Zigor Kodearen nahasmendua, oniri­tziaren kon­tzeptuaren azterketa... alegia, sexu-indarkeria inolako zalan­tzarik gabeko auzi gisa har­tzeko beharra.

Gainera, kasu honek balio izan du, hain mediatikoa izaki, kon­tzien­tzia soziala areago­tzeko denbora gehiegiz zori­txarrez ezkutuan gordetako errealitate bati dagokionez, are gehiago kontuan har­tzen badugu Barne Ministerioak jakinarazi zuela sexu-askatasunaren aurkako 10.844 salaketa aurkeztu zirela 2016an.

2018an, fiskal­tzak 18.986 eginbide abiarazi zituen sexu-askatasunaren aurkako delituak direla-eta: aurreko urtean baino % 23 gehiago.

Nafarroan, fiskal­tzak 2018an argitaratutako azken ­txostenaren arabera, aurreko urteetako gorako joera manten­tzen da. Sexu-erasoen kopurua % 153 igo zen 2018an, eginbideak 41 izatetik 104 izatera igaro bai­tziren. Sexu-indarkeria dela-eta abiarazitako prozedurak 430 izan ziren; hau da, hilabeteko 35 baino gehiago eta 2017an baino % 92 gehiago.

Sexu-indarkeriako gertakarien larritasunak adi egotera behar­tzen gaitu, hain konplexua den fenomeno hori prebeni­tzerakoan eta horri aurre egiterakoan.

Auzitegi Gorenak “La Manada”-ren kasuan emandako epaia eta gero argi geratu da Zigor Kodea aldatu beharra dagoela, baina esku artean dauzkagun datuek orobat erakusten digute behar-beharrezkoak direla politika publikoak sexu-erasoak prebeni­tzeko, sen­tsibiliza­tzeko eta biktimak arta­tzeko.

Horregatik guztiagatik, Nafarroako Alderdi Sozialista talde parlamentarioak honako erabaki proposamen hau aurkezten du:

– Nafarroako Parlamentuak Nafarroako Gobernua premia­tzen du ­txosten bat taxutu dezan sexu-askatasunaren eta -intimitatearen aurka gure erkidegoan egindako delituak direla-eta. Txostena Nafarroako Parlamentuan aurkeztuko da, eta bertan egoeraren analisi deskriba­tzaile bat, biktimen, eraso­tzaileen nahiz delitua egiten den lekuen profila eta abar jasoko dira.

– Nafarroako Parlamentuak Nafarroako Gobernua premia­tzen du preben­tziorako eta sexu-erasoen biktimak arta­tzeko foru estrategia bat plantea dezan, azterlan hori nahiz 14/2015 Foru Legeko ekin­tza planaren ebaluazioa oinarri.

– Nafarroako Parlamentuak Nafarroako Gobernua premia­tzen du udalei nahiz toki entitateei lagun diezaien gune arrisku­tsuei buruzko udal mapak egiten, eta, mapa horren arabera, segurtasuna areago­tzeko egin beharreko ekin­tzak egin di­tzaten.

– Nafarroako Parlamentuak Nafarroako Gobernua premia­tzen du gogoan har dezan genero indarkeriaren biktimei lagun­tza integrala emateko taldeetan indarkeriaren arloko adituak sar­tzeko aukera, 14/2015 Foru Legean jaso­tzen den gisa.

Iruñean, 2019ko azaroaren 11n

Eleduna: Ramón Alzórriz Goñi